**KOMISIJA ZA OCJENU I ODBRANU ZAVRŠNOG RADA NA DRUGOM (II) CIKLUSU STUDIJA**

**V i j e ć u**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 15. 6. 2021.godine broj: 01-3-77-12-2/2 imenovani smo u komisiju za ocjenu i odbranu završnog rada na drugom (II) ciklusu studija   
(STUDIJ 4+1) studenta **Anesa Čengića** pod naslovom:

**ULOGA POLICIJSKIH PREGOVARAČA I PREGOVARANJA U KRIZNIM I TALAČKIM SITUACIJAMA U BOSNI I HERCEGOVINI**

Komisija je u sastavu:

1. Prof. dr. Mirza Smajić, predsjednik
2. Prof.dr. Vlado Azinović, mentor
3. Prof. dr. Zlatan Bajramović, član
4. Prof. dr. Nerzuk Ćurak, zamjenski član

Mentor rada je prof.dr. Vlado Azinović.

Shodno Pravilima studiranja drugi (II) ciklus studija na Univerzitetu u Sarajevu, student je podnio zahtjev za ocjenu i odbranu završnog rada i priložio sljedeće:

* pisanu suglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je student položio sve ispite i izvršio druge obaveze predviđene studijskim programom.

Uvidom u rad, komisija je ocijenila da se student Anes Čengić pridržavao teme za izradu završnog rada, te prilaže njegov kratak rezime:

Priloženi rad imao je za cilj ukazati na izostanak stručnih i kvalitetno obučenih policijskih pregovarača kao i nepostojanje detaljnog, statističkog uvida u pregovaračke situacije u kojima je učestvovala policija. Ovo se posebno odnosi na konkretne slučajeve talačkih kriza, pokazatelje uspješnosti prepoznavanja i pregovaranja kod pokušaja samoubistava, slučajeve pobuna i masovnih tuča zatvorenika u kazneno-popravnim zavodima i zatvorima. Uz to, u radu se ukazuje i na zakonsku neuređenost u ovoj oblasti, odosno izostanku zvaničnog imenovanja policijskog pregovarača kroz Pravilnik o unutrašnjoj organizaciji Uprava policije, te Uredbi ili uputstava za policijsko pregovaranje. Kao dodatni problem prepoznat je i nedostatak adekvatne suvremene opreme za pregovaranje uključujući i odgovarajuća vozila isključivo namijenjena za pregovaračke potrebe.

Kandidat je u radu detaljno analizirao taktike i metode policijskog pregovaranja, ulogu pregovaračkih vještina u rješavanju situacija povezanih sa ili motiviranih terorizmom, te posebno u rješavanju kriznih i konfliktnih situacija.

U posebnom poglavlju, kandidat je dao komparativni pregled djelovanja policijskih pregovarača i pregovaračkih timova u Bosni i Hercegovini, regiji i Europskoj uniji. Kroz određivanje pojma i definicija pregovaračkog tima, te kroz povijesni pregled nastanka i aktivnosti pregovaračkih timova kandidat je ukazao na to da su krizne i talačke situacije te proces oslobađanja talaca među najsloženijim, najopasnijim i općenito, najzahtjevnijim zadacima koji se postavljaju pred policiju. Upravo zbog toga ove zadatke obavljaju posebno obučeni timovi pregovarača zajedno sa posebno obučenim timovima specijalnih policijskih jedinica. U velikom broju policijskih službi u svijetu, pregovarački timovi i jesu sastavni dio specijalnih policijskih jedinica i djeluju u okviru upadnih grupa pri takvim jedinicama. Važnost i osjetljivost tog procesa, u radu su demonstrirani pregledom iskustava, praksi i načina organizacije pregovaračkih timova u zemljama regije i Europske unije.

U posebnom poglavlju, u radu se analizira stanje u policijskim agencijama u Bosni i Hercegovini i konstatira kako na nivou državnih, entitetskih i kantonalnih policija ne postoje ni odgovarajući akti, ni formalno ustrojena institucija policijskog pregovarača ili pregovaračkih timova. kandidat konstatira kako je s obzirom na osjetljivost situacija u kojima je potrebno angažirati treniranog pregovarača ili pregovarački tim, izostanak takvih profesionalnih zaduženja ozbiljan nedostatak u sigurnosnom sektoru u Bosni i Hercegovini.

Kandidat dalje detaljno navodi ulogu policijskih pregovarača u talačkim i drugim kriznim situacijama i opisuje aktivnosti koje se provode u takvim situacijama i posebno se zadržava na opisu pregovora tokom operacija oslobađanja talaca, na sastav i funkcioniranje pregovaračkog tima, faktore koji mogu negativno uticati na rad pregovarača, načine komuniciranja i faze pregovora koje bi na kraju trebale dovesti do oslobađanja talaca.

U posebnom poglavlju, autor analizira razloge i načine pregovaranja u pojedinim kriznim situacijama koje uključuju pokušaje samoubojstva, pobune u zatvorskim i kazneno-popravnim ustanovama, te otmice aviona. Kandidat također analizira i najčešći tip počinitelja ove vrste kaznenih djela, uz poseban osvrt na psihičke poremećaje i nastojanja policijskog pregovarača da ih prepozna i prema tome prilagodi strategiju pregovora.

Nakon svega navedenog, kandidat zaključuje kako pravilan pristup pregovaranju u talačkim i kriznim situacijama predstavlja upravljanje spletom različitih sistemskih, intelektualnih, fizičkih i teholoških aktivnosti koje za cilj imaju razrješenje krizne situacije na najsigurniji način kako za taoce tako i za policijske službenike ali i otmičare, odnosno osobe koje su svojim ponašanjem prouzrokovale kriznu situaciju. Sistemska uređenost pri tom podrazumjeva prije svega zakonsku uređenost pregovaranja prema kojoj bi jasno bile definisane nadležnosti policijskih agencija a zatim i unutrašnju organizaciju istih. Izostanak takve uređenosti u Bosni i Hercegovini, te posljedično nepostojanje posebnih pregovarača ili pregovaračkih timova za situacije i izazove ove vrste, ozbiljan je nedostatak koji utiče na razinu i kvalitetu javne sigurnosti. Zakonima i pravilnicima o unutrašnjoj organizaciji uprava policije kojim bi se regulirala uspostava pregovaračkih timova i potpisivanje memoranduma o saradnji u ovoj oblasti, olakšalo bi se djelovanje policijskih službenika u kriznim situacijama i omogućila obuka i osposobljavanje policijskih pregovarača.

Komisija na kraju konstatira da je završni rad Anesa Čengića u kojem je student obradio odabranu temu primjenom naučnih/stručnih metoda, te time dokazao da je svladao nastavni plan i program studija, stekao potrebno znanje i osposobio se za njegovu primjenu, kao i da je osposobljen da izvodi zaključke na osnovu postavljenih zadataka.

Na osnovi naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentu **Anesu Čengiću** odobri javnu obranu.

Sarajevo, 7.3. 2022.godine

K O M I S I J A:

|  |  |
| --- | --- |
| 1. |  |
| 2. | Prof.dr. Mirza Smajić, predsjednik |
| 3. | Prof.dr. Vlado Azinović, mentor/ član |
|  | Prof. dr. Zlatan Bajramović, član |

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. dr. Nerzuk Ćurak, zamjenski član